Сүрөтчүлөр бирикмеси
Сүрөтчүлөр бирикмеси И. Е. Репин атындагы - Ленинграддагы көркөм академиясынын көбүнчө И. Е. Репиндин мурунку окуучуларынан турган, 1920-жылдардагы Москва көргөзмө уюму. Бирикменин көргөзмөлөрүнө И. Е. Репин, И. И. Бродский, И. С. Куликов, Г. А. Горелов, В. Н. Мешков, И. В. Космин, И. Н. Шлеин, М. Г. Соколов жана башка сүрөтчүлөр катышкан. Бирикме өзүнүн башкы милдетин өткөн замандын маданий жетишкендиктерин өзүнө сиңирүү менен алар аркылуу жаңы маданиятка жол салуудан көрүшкөн. Бул жагдайда И. Е. Репиндин чыгармачылыгын окуп үйрөнүү өзгөчө маанилүү деп эсептелген. Реалисттик чеберчилик традицияларын сактап калуу менен И. Е. Репин атындагы бирикме сүрөтчүлөрү сов. көркөм искусство өнүгүшүндө маанилүү роль ойногон. Ал  И. Репиндин туулгандыгынын 80 жылдыгына байланыштуу болгон Бирикменин көргөз­мөлөрү 1927, 1928, 1929-жылдары болуп өткөн. Реалист сүрөтчүлөр бирикмеси РСБ «Көчүп жүрүүчү көркөм көргөзмөлөр шериктештиги» жана Орус сүрөтчүлөр союзунун мурунку катышуучуларынан турган Москвадагы көргөзмөлүк уюму 1920-жылдын аягында түзүлгөн. РСБге көптөгөн көрүнүктүү реалист сүрөтчүлөр Н. А. Касаткин, С. В. Малютин, В. А. Бакшеев, В. К. Белиницкий-Бируля, П. И. Петровичев, Л. В. Туржанский жана башка кирген. Жогорку кесиптик чеберчилик жана орус мектебинин традицияларын улантуунун негизинде көркөм искусство үчүн болгон күрөш РСБнын башкы милдети болуп эсептелген. РСБнин ишмердиги тематикалык картинанын үстүндө иштөө маданиятын жогорулаткан. РСБ 1927-жылы пайда болгон, ал эми анын көргөзмөлөрү 1927–30-жылдары болуп өткөн.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу